stanford-oval/wikipedia huggingface dataset:
Ukrainan vapautuksen liitto

Ukrainan vapautuksen liitto (ukr. Союз визволення України, Sojuz vyzvolennja Ukraijny, SVU) oli ukrainalaisten emigranttien perustama järjestö. Järjestön keskus oli aluksi Lvivissä, mutta 1914 se muutti Wieniin.
SVU toimi ensimmäisen maailmansodan aikana Itävalta-Unkarissa ja Saksassa, ja sen tarkoituksena oli edustaa Venäjän vallan alla olevia ukrainalaisia. Jäsenistö koostui lähinnä Keski-Ukrainan (Dneprin Ukrainan) sosialisteista, jotka olivat joko paenneet tai jotka oli karkotettu Itävallan alueelle. He pyrkivät Itävalta-Unkarin ja Saksan Venäjää vastaan käymän sodan avulla edistämään Ukrainan itsenäisyyttä. Lopullisena tavoitteena oli luoda Ukrainaan rakenteeltaan demokraattinen perustuslaillinen monarkia ja yksikamarinen lainsäädäntöelin.
Järjestön tehtäviin kuului sotavangeiksi jääneiden Venäjän armeijan ukrainalaisten sotilaiden auttaminen eri tavoin, ja se perusti 1916 Lviviin toimiston, joka rakensi koulujärjestelmän Itävallan vallassa oleville Ukrainan alueille.
Helmikuun vallankumouksen puhjettua Venäjällä SVU katsoi tehtävänsä laajentuneen, ja sen ponnistusten ansiosta perustettiin kaksi Ukrainan armeijan divisioonaa, Saksan armeijan alaisuuteen Sinitakit ja Itävallan armeijan alaisuuteen Harmaatakit. SVU hajosi virallisesti 1. toukokuuta 1918.
Liitossa toimineita

Dmytro Dontsov
Mykola Zaliznjak
Volodymyr Dorošenko
Markijan Melenevskyi
Oleksandr Skoropys-Joltuh’ovskyi
Andri Žuk
Kostjantyn Šylo
Tuurajärvi (Kannonkoski)

| Tuurajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°55′38″N, 25°17′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Tuurajärvenpuro Syväjärveen 
Järvinumero:  14.442.1.007
Mittaustietoja
Pinnankorkeus:  160,9 m  
Pituus:  590 m  
Leveys:  400 m  
Rantaviiva:  2,41 km  
Pinta-ala:  9,501 ha  
Tilavuus:  0.000080 km³ 
Keskisyvyys:  0,84 m  
Suurin syvyys:  1,5 m  
Saaria:  ei saaria 
 fiTuurajärvi 
Tuurajärvi  on Keski-Suomessa Kannonkoskella  Mannilankylän lähellä sijaitseva järvi.
Maantietoa

Järvi on 590 metriä pitkä, 400 metriä leveä, ja sen pinta-ala on 9,5 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 79 700 kuutiometriä. Sen keskisyvyys on 0,8 metriä ja suurin syvyys on 1,5 metriä. Sen rantaviivan pituus on 2,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) se kuuluu. Järven vedenpinnan korkeus on 160,9 metriä mpy.
Tšornomorskin satama

| Tšornomorskin satama tai Tšornomorskin kaupallinen merisatama aik>  Iljitševskin satama Illitšivskin satama.Морський торговельний порт «Чорноморськ» |
| --- | --- |
 Kalastajien mökit Tšornomorskin satamaa vastapäätä v. 2008
Sijainti
Sijainti:  Tšornomorsk, Odessan alue
Koordinaatit:  
Yksityiskohtia
Avattu:  1958
Omistaja:  Ukrainan valtio
Tyyppi:  yleinen, kaupallinen merisatama
Pinta-ala:  12 ha
Ankkuripaikkoja:  29
Työntekijöitä:  8 147 (v.2009) 2 810 (v. 2021) 2 032 (v. 2022) 1 290 (v. 2023)
Tilastoja
Liikevaihto:  697 268 000 ₴ (v. 2020) 467 493 000 ₴ (v. 2021) 565 526 000 ₴ (v. 2022) 671  842 000 ₴ (v. 2023)
Kotisivut
Tšornomorskin satama eli Tšornomorskin kaupallinen merisatama (ukr. Морський торговельний порт «Чорноморськ» , Morskyi torgovelnyi port «Tšornomorsk»), vuosina 1957-1992 Iljitševskin satama ja v. 1992 jälkeen Illitšivskin satama (ukr. Іллічівський морський торгівельний порт, Illitšivski morskyi torgovelnyi port) on yleinen kaupallinen merisatama Tšornomorskin kaupungissa, Odessan alueella, Ukrainassa.
Postimerkki Illitšivskin majakasta vuodelta 2014
Satama sijaitsee sen nimen antavan Mustanmeren luoteisella rannikolla, avoimen suistoalueen taikka Sukhyin estuaarin oikealla rannalla, alueen hallinnollisesta keskuksesta Odessasta noin 16, 19,5 tai 30 kilometriä lounaaseen.
Vuonna 2016 uutistoimiston UNIAN:in mukaan Ukrainan infrastruktuuriministeriö 16. syyskuuta päivätyllä määräyksellään nro 319 uudelleennimesi valtionyhtiön "Illitšivskin kaupallisen merisataman" Tšornomorskin kaupalliseksi merisatamaksi. Helmikuussa samana vuonna Vladimir Leninin isännimen Iljitšin mukaan nimetty Illitšivskin kaupunki sai dekommunisaatiolain mukaan uudeksi nimekseen Tšornomorsk. Myöhemmin 25. tammikuuta 2017 Ukrainan ministerikabinetti päivätyllä asetuksellaan nro 46 määräsi Illitšivskin sekä meri- ja kalasataman että majakan uudelleennimettaviksi Tšornomorskin sekä kaupalliseksi merisatamaksi ja kalasataman merenkulkulaitokseksi että Tšornomorskin majakaksi.
Valtionyhtiö "Tšornomorskin kaupallinen merisatama" on Ukrainan valtion omaisuuteen perustuva kaupallinen merikuljetusalan yritys, joka kuuluu maan infrastruktuuriministeriön hallintoyksikölle.
Lyhyesti sataman historiasta

Sataman rakennustyöt aloitettiin vuonna 1957, jolloin joulukuussa Vaigatš-ruoppaaja kaivoi 14 metrin syvyisen merikanavan, joka erotti tai yhdisti Sukhyi-suiston Mustanmereen ja vesistöstä tuli käytännössä merenlahti tai estuaari. Tätä keinotekoista kulkuväylää lukuun ottamatta suurin osa suistosta ei ole aluksille kulkukelpoinen ja syvyys sen pohjoisosassa on tuskin puolitoista metriä. Seuraavana vuonna tämä työmaa otettiin käyttöön Odessan merikauppasataman lastaus- ja purkualueena, jossa laiturien kokonaispituus oli 336 metriä. Hiili-, sementti-, hiekka- ja puulastien käsittelyn määrä oli tuona vuonna 335 000 tonnia ja siitä se kasvoi noin 2,6 miljoonaan tonniin vuonna 1961. Neljän vuoden päästä rakentamisen aloituksesta Iljitševskin merikauppasatama päivittyi navigointikarttoihin. Vuodesta 1967 lähtien rahtiliikenteen kasvun ansiosta tämä satama nousi korkeimman luokan satamien joukkoon. Vuonna 1976 otettiin käyttöön konttiterminaali, jonka laituripituus oli 340 metriä ja kapasiteetti 120 000 konttia vuodessa. Sinä vuonna satama palkittiin Työn punalipun kunniamerkillä. Iljitševskin satama kehittyi kansainväliseksi sen myötä, kun ensimmäinen lastialue käsitteli rahtia Intiasta, toinen oli nimeltään kuubalainen ja kolmas bulgarialainen. Vuonna 1978 otettiin käyttöön Tšornomorskin ja Varnan välinen kansainvälinen lauttareitti, jota kutsuttiin ”ystävyyden sillaksi” ja jota pitkin kuljetus tapahtui neljällä lautalla, kussakin kapasiteettia 108 vaunua, ja kokonaiskapasiteetti noin 5 miljoonaa tonnia vuodessa.
Lyhyesti sataman historiasta > ”Ystävyyden silta”

Vuonna 1980 valmistui autolauttaterminaali, jossa oli 280 metriä pitkä laituri ja varasto ajoneuvojen varastointia varten. Vuonna 1987 valmistui suljettu tukikohta suurkonttien korjausta varten ja tästä vuodesta lähtien satamasta tuli omavarainen valtionyhtiö, minkä rahtiliikenteen määrä 1980-luvun lopulla oli 20 miljoonaa tonnia vuodessa. Vuodesta 1997 lähtien on ollut toiminnassa viljan uudelleenlastausterminaali, jossa käsittelymäärä on 4 miljoonaa tonnia vuodessa. Tämä vienti-tuonti viljalastin jälleenlaivaukseen erikoistunut kompleksi sijaitsee laiturien 16 ja 17 alueella. Jokaisen laiturin pituus on 200 ja syvyys 11,5 metriä, alueella on 38 siiloa, joiden kapasiteetti on 5 tuhatta tonnia ja mahdollistaa 190 tuhannen tonnin viljalastin samanaikaisen varastoinnin. Seuraavana vuonna 1998 käynnistyi mineraalilannoitteiden käsittely, minkä määrä oli 1,3 miljoonaa tonnia vuodessa ja minkä tehokkuus nousi 2 miljoonaan tonniin vuoden 2000 jälleenrakentamisen myötä. Vuonna 1999 avattiin lauttalinja Illitšivsk-Poti/Batumi (Georgia), mikä oli osa kansainvälistä jo v. 1993 kehitettyä TRACECA-käytävää ja yhdistää Euroopan Kaukasuksen kautta Keski-Aasian maihin. Lisäksi neljälle lautalle käyttöön otettiin vuoteen 2011 saakka Georgian lipun alla kulkeva "Greifswald"-lautta. Toukokuussa 2001 aloitti lauttalinja Illitšivskin ja Turkin sataman Derincen välillä. Vuonna 2001 avattiin 122 metriä pitkä lisälaituri nesteytetyn kaasun jälleenlaivausta varten ja v. 2004 polttoaineterminaali, jonka kapasiteetti on 1,8 miljoonaa tonnia öljytuotteita vuosittain. Illitšivskin polttoaineterminaali oli suunniteltu vastaanottamaan öljytuotteita mm. dieselpolttoainetta, bensiiniä ja polttoöljyä rautatieliikenteestä. Niiden varastointia varten perustettiin säiliöpuisto, jonka kapasiteetti on 72,2 tuhatta kuutiometriä. Helmikuun 24. päivänä v. 2011 pidettiin uuden, Iljitševskin–Istanbulin välisen autolauttalinjan avajaiset.
Satama nykyisin

Vielä vuonna 2019 Tšornomorskin satama oli Ukrainan ykköskonttisatama. Laivayhtiöt yhdistivät sen lähes kahteensataan satamaan Euroopassa, Aasiassa, Afrikassa, Amerikassa ja Australiassa. Nykyaikaisimmat laivat 50 maailman maasta ankkuroivat ja prosessoivat lastejaan Tšornomorskissa. Sataman laivat kuuluvat laivayhtiöön, jota pidetään maailman yhtenä suurimpana.
Lähempänä syksyä vuonna 2020 Varnan ja Mustanmeren koillisrannikon välinen lauttayhteys kuitenkin keskeytettiin huonosta markkinatilanteesta johtuvasti. Sodan alkaessa Ukrainan energiajärjestelmään kohdistuneen hyökkäyksen jälkeen vuonna 2022 Tšornomorskin ja Pivdennyin satamat ovat jatkaneet osittaista toimintaansa. Ukrainan maatalousministerin Mykola Solskyin mukaan Tšornomorskin satama toimi enää noin 80 prosentin kapasiteetilla. Ukrainan, Venäjän, Turkin ja YK:n 27.7.2022 solmitun, sekä Ukrainan viljan että Venäjän lannoitteiden ja ruoan vientikuljetuksia koskevan sopimuksen soveltamisen aikana vuoden 2023 heinäkuuhun saakka Ukrainan kolme, mm. Tšornomorskin, Odessan ja Pivdennyin satamat pidettiin auki rahtiliikenteelle. Niiden kautta yli 1 000 lauttaa kuljetti viljaa ja muita elintarvikkeita kehittyviin maihin. Ukrainan presidentti Volodymyr Zelenskyi vieraili Tšornomorskin satamassa 29. heinäkuuta 2022.
Ukrainan maatalousministerin 19.7.2023 antaman tiedon mukaan Odessan alueelle tehdyssä iskussa 60 000 tonnia viljaa tuhoutui ja infrastruktuuria vaurioitui Tšornomorskin satamassa. Tammikuussa vuonna 2024 sosiaalisessa mediassa välitettiin tieto, että edellisen vuoden elokuuta 2023 lähtien Ukrainan laivaston luoman uuden merikäytävän kautta on kuljetettu lähes 15 miljoonaa tonnia tavaraa, mukaan lukien kymmenen miljoonaa tonnia maataloustuotteita. Viiden kuukauden aikana 469 lautta kulki käytävän läpi lastatakseen Ukrainan satamissa. Vuonna 2024 tammikuun 8. päivään mennessä Odessan, Tšornomorskin ja Pivdennyn satamissa on lastattu 39 lautta.
Aiheesta muualla

Kuvia tai muita tiedostoja aiheesta Tšornomorskin satama Wikimedia Commonsissa
Jäänmurtaja Tšornomorskin merisatamassa
Uuden-Seelannin jousikvartetti

Uuden-Seelannin jousikvartetti (engl. New Zealand String Quartet) on uusiseelantilainen jousikvartetti, joka perustettiin vuonna 1987. Se on esiintynyt myös Uuden-Seelannin sinfoniaorkesterin ja BBC:n skotlantilaisen sinfoniaorkesterin kanssa. Kvartetti on levyttänyt muiden muassa Béla Bartókin, Claude Debussyn ja Maurice Ravelin jousikvartettoja.
Jäsenet

Helene Pohl – viulu
Douglas Beilman – viulu
Gillian Ansell – alttoviulu
Rolf Gjelsten – sello
Aiheesta muualla

Viralliset sivut (englanniksi)
Vaa ämsee

| Vaa ämsee Ezkimo |
| --- | --- | --- |

Studioalbumin tiedot
 Julkaistu: 25. lokakuuta 2004
 Formaatti: CD
 Tuottaja(t): Juhozz Joniveli Sakke Otniel
 Tyylilaji: rap
 Kesto: 44.42
 Levy-yhtiö: BMG Finland
Ezkimon muut julkaisut
| Iso E 2002 | Vaa ämsee 2004 | Muteniaatikot 2009 |
Vaa ämsee on suomalaisen rap-artistin Ezkimon vuonna 2004 julkaistu toinen studioalbumi. Se kulki pitkään työnimellä Suuri Avaruusseikkailu 2004, mikä noudatti jo ensimmäiseltä albumilta tuttua Stanley Kubrick -linjaa. Albumilta julkaistiin singlenä "Bla bla bla", joka sai paljon radiosoittoa ja nousi hitiksi. Kappale Ilman sua sämplää Sentencedin Killing Me, Killing You:n pianointroa.
Kappaleet

Bootsit – 3.29
Agentti on takas – 2.43
Bla bla bla – 3.21
Nää jäbät – 3.35 (Mukana Skandaali)
Ilman sua – 4.35 (Mukana Kristiina Wheeler)
Sä tiesit jo – 4.08 (Mukana Urbaanilegenda, Toinen Kanava, Skandaali & Sophie)
Vaa ämsee – 3.37
Peli päällä – 3.26
Liikennepuisto – 4.30 (Mukana Masta)
Sä katosit yöhön – 3.33 (Mukana Kristiina Wheeler)
We Got It – 3.58 (Mukana Tha Alkaholiks & Skandaali)
Se nimi pitää tuntea – 3.47 (Guerra Norte)
Kappaleet > Kappaleiden tuottajat

Juhozz: 1, 3, 4, 5, 10, 12
Joniveli: 2, 6, 8, 11
Sakris: 7
Otniel: 9
Kappaleet > Sanoitukset

Levyn kansilehdissä on sanoitukset kappaleisiin "Bootsit", "Agentti on takas", "Bla bla bla", "Ilman sua", "Vaa ämsee", "Peli päällä" ja "Sä katosit yöhön"
Arviot

Desibeli.net:
Aiheesta muualla

Finance.com
Mikseri.net
Meteli.net[vanhentunut linkki]
Tyrannotitan

| Tyrannotitan |
| --- | --- |

 Liitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Hirmuliskot Dinosauria
Lahko::  Liskonlantioiset Saurischia
Alalahko::  Teropodit Theropoda
Heimo::  Carcharodontosauridae
Suku::  Tyrannotitan
Laji::  chubutensis
Kaksiosainen nimi
 Tyrannotitan chubutensis  Novas, de Valai, Vickers-Rich & Rich, 2005 
Infobox OKNimi-testi OK: 
Tyrannotitan oli suuri Carcharodontosauridae-heimoon kuulunut hirmulisko, joka löydettiin Argentiinasta 2005. Tyrannotitanista on julkaistu vain vähän tietoa; fossiileista on julkaistu nelisivuinen kuvaus. Tyrannotitan oli peto. Se eli noin 120–110 miljoonaa vuotta sitten liitukaudella. Tyrannotitan oli 12,2 metriä pitkä painoi 6 000–7 000 kg.
Vapaus- ja oikeuspuolue

Vapaus- ja oikeuspuolue (arab. حزب الحرية والعدالة ‎, Ḥizb al-ḥurriya wa al-’adala, englanninkielinen lyhenne Freedom and Justice Party FJP) on egyptiläinen puolue, joka perustettiin Egyptin kansannousun jälkeen helmikuussa 2011 Muslimiveljeskunnan poliittiseksi siiveksi.
Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai 235 paikkaa parlamenttiin 498 valittavasta, eli noin 47 %.
Vaaleihin puolue muodosti vaaliliiton "Egyptin demokraattinen allianssi", johon alun perin kuului 28 puoluetta, parhaimmillaan 40 ja vaaleissa enää 11. Merkittävimpiä ovat Ayman Nourin Ghad El-Thawra ja nationalistinen al-Karama.
Puolue on valinnut muiden puolueiden tuella pääsihteerinsä Saad al-Katatnin muodostettavan parlamentin puhemieheksi.
Puolue kiellettiin vuonna 2014 Egyptin tuomioistuimen päätöksellä, koska sillä uskottiin olevan kytköksiä terroristijärjestöihin.
Aiheesta muualla

http://www.hurryh.com/
http://www.fjponline.com/ (Arkistoitu – Internet Archive) (englanniksi)
Tölli-Kivijärvi

| Tölli-Kivijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′23″N, 23°17′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Silmästeenojaan 
Järvinumero:  35.584.1.007
Mittaustietoja
Pinnankorkeus:  140,6 m 
Rantaviiva:  1,566 km 
Pinta-ala:  0,08427 km² 
 fiTölli-Kivijärvi 
Tölli-Kivijärvi  on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Tölli-Kivijärvi on osa Pääjärven valuma-aluetta.
Maantietoa

Järven pituus on 500 metriä, leveys 300 metriä ja sen pinta-ala on 8,4 hehtaaria. Se sijaitsee Kivijärvenkulmalla Kaukaloistenvuoren ja Kiimanevanvuoren itäpuolella. Järvessä on 60-metrinen saari, joka on kokonaan avosuota. Järveen on kaivettu kahdeksan suo-ojaa, joista eteläisin toimii laskuojana. Se on kaivettu Haapaportaannevan, Isonevan ja Rapakonnevan kautta ja viimeksi mainitussa se kääntyy länteen, missä se yhtyy Silmästeenojaan Silmästen kohdalla. Rantaviivan pituus on 1,6 kilometriä. Pohjoisrannat ovat avosuota ja etelärannat metsäistä suota. Itäpuolella sijaitsee entinen Kivijärven maatila, mutta nykyään rannoilla sijaitsee kolme vapaa-ajan asuntoa. Niille johtaa tiet Tampere-Seinäjoki-junaradan viertä kulkevalta tieltä, joka haarautuu etelässä yhdystieltä 2764.
Historiaa

Vanhassa vuoden 1955 painetussa peruskartassa järven nimi kirjoitettiin ”Kivijärvi”. Siinä oli silloin kaksi saarta, joista pohjoisin on nykyään maatunut kiinni pohjoisrantaan. Myös pohjoisrannan rantaviiva on kaartunut etelään ja vanhan järvenpohjan kohdalla sijaitsee nykyään avosuo. Syy maatumaan lienee laskuojan kaivaminen Silmästeenojaan ja suo-ojien tuoma humus. Kivijärven tilaa ei enää viljellä.
Vartiovaara

Vartiovaara tai Wartiovaara (ent. Weckman) on suomalainen sukunimi, joka on muun muassa seuraavilla henkilöillä:
Anu Wartiovaara (s. 1966), lääkäri, määräaikainen professori
Arvi Wartiovaara (1880–1952), silmälääkäri ja kuoronjohtaja
Eino R. Wartiovaara (1885–1967), metsänhoitaja, kirjailija ja saarnaaja
Ilkka Vartiovaara (1946–2010), lääkäri
Jonathan Wartiovaara (1875–1937), ministeri, virkamies
Lyyli Wartiovaara-Kallioniemi (1887–1970), joululaulun "Tonttu" säveltäjä
Otso Wartiovaara (1908–1991), diplomaatti
Otto Väinö Vartiovaara (1878–1959), arkkitehti
Tapio Wartiovaara (1905–1940), ampuja, Arvi Wartiovaaran poika
Tauno Wartiovaara (1903–1991), Helsingin kaupunginlääkäri, dosentti
Teuvo Wartiovaara (1896–1979), jääkärieversti
Unto Vartiovaara (1904–1999), mikrobiologi, professori
Veijo Wartiovaara (1907–2002), kasvitieteilijä, professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Uussamanismi

Uussamanistinen rumpupiiri
Uussamanismi (myös uusšamanismi) on uskonnollinen tai hengellinen suuntaus, jossa modernin yhteiskunnan jäsenet pyrkivät omaksumaan samanistisia rituaaleja, oppeja tai käytäntöjä. Uussamanistisia liikkeitä on syntynyt 1900-luvun loppupuolelta alkaen, ja uussamanismi on kerännyt kannattajia lähinnä länsimaissa. Vaikka liikkeet ovat leimallisesti kehittyneisiin länsimaisiin yhteiskuntiin liittyviä, pyrkivät ne ottamaan vaikutteita etenkin Mesoamerikan, Pohjois-Amerikan, ja Amazonin alkuperäiskansoilta. Uussamanismissa näiden kulttuurien tarjoamia vaikutteita tyypillisesti poimitaan eklektisesti valikoiden. Vaikutteiden lähteenä toimivat etenkin kirjallisuus- ja internetaineistot. samanistisia oppeja usein tulkitaan ideolisoiden ja romantisoiden, ilman suoraa yhteyttä alkuperäiseen samanistiseen traditioon.
Uussamanismi muistuttaa monilta osin New age-liikkettä ja uuspakanuutta. Kaikki nämä ovat modernille ja urbaanille yhteiskunnalle ominaisia henkisiä suuntauksia, jotka pyrkivät omaksumaan ajatuksia perinteisistä samanistisista tai luonnonuskontoihin liittyvistä traditioista. Kaikki ne ovat myös keskittyneet henkilön yksilöllisen kehittymisen edistämiseen uskonnollisluonteisten rituaalien ja harjoitteiden kautta. uussamanismissa samanistiset rituaalit esitetäänkin esimerkiksi keinona parantaa mielen hyvinvointia tai saavuttaa uusia mielentiloja.
Uussamanismin ja samanismin eroavaisuudet

Uussamanismin ja luonnonkansojen keskuudessa esiintyvien samanististen uskomusjärjestelmien välillä on lukuisia keskeisiä eroja. Samanismissa samaani on yhteisönsä keskeinen henkilö, jonka rooli nähdään tyypillisesti sekä oman yhteisönsä sosiaalisen yhteenkuuluvuuden vahvistajana, mutta ennen kaikkea kosmisen luonnonjärjestyksen ylläpitäjänä. Uussamanismissa henkisyyttä pyritään puolestaan harjoittamaan yksilöllisesti. Yhteisöä lujittavaa samaanin roolia ei välttämättä esiinny, vaan jokainen uussamanismin harjoittaja pyrkii harjoitteilla pikemmin edistämään omaa henkistä kehitystään tai hyvinvointiaan ja samanismi tarjoaa tähän lähinnä myyttisen paradigman, jonka kautta harjoitteita ja niihin liittyvää hengellistä symboliikkaa voidaan kehittää.
Samanistiset yhteiskunnat myös syntyivät ja kehittyivät nyky-yhteiskuntaia primitiivisemmissä oloissa, joissa elämä on huomattavasti nyky-yhteiskuntia epävarmempaa ja vaarallisempaa. Uussamanismi taas on leimallisesti kehittyneiden yhteiskuntien urbaaniin väestöön liittyvä ilmiö. Näin ollen alkuperäisen samanismin taustalla vaikuttava kokemusmaailma, joka perustuu tarpeeseen turvata jatkuvuuden tunne omassa elinpiirissä, on varsin kaukana uussamanismin harjoittajien tyypillisestä kokemusmaailmasta.
Xak: The Art of Visual Stage

| Xak: The Art of Visual Stage |
| --- | --- |

Kehittäjä:  Micro Cabin
Julkaisija:  Micro Cabin Telenet Japan Sunsoft Bandai
Säveltäjä:  Ryūji Sasai
Pelisarja:  Xak
Julkaistu:  1989, 1990, 1992, 1993, 2001, 2002, 2004, 2005, 2007, 2008
Lajityyppi:  toimintaroolipeli
Pelimuoto:  yksinpeli
Alusta:  NEC PC-8801, NEC PC-9801, MSX 2, Sharp X68000, PC Engine, Super Famicom, matkapuhelin, Windows
Jakelumuoto:  levyke, pelimoduuli, CD-ROM
Lisää peliartikkeleitaVideopelien teemasivulla
Infobox OK   : 
| --- | --- |
 1 2  PC-88, PC-98, MSX 2 ja X68000  1 2 3  Xak I & II (PC Engine)  1 2 3  Super Famicom  1 2  Matkapuhelin  ↑  PC-88, PC-98 ja MSX 2  ↑  Sharp X68000  ↑  PC-käännös PC-88-versiosta  ↑  PC-käännös MSX 2 -versiosta  ↑  PC-käännös X68000-versiosta  ↑  PC-käännös MSX 2 -versiosta (engl.)  ↑  PC-käännös PC-98-versiosta  
Xak: The Art of Visual Stage (jap. サーク) on Micro Cabin Corporationin kehittämä tietokoneroolipeli, joka on ensimmäinen osa yhtiön luomasta Xak-sarjasta. Peli julkaistiin ensimmäistä kertaa vuonna 1989 NEC PC-8801:lle, ja sittemmin se on ilmestynyt usealle muulle alustalle. X68000:lle, Super Famicomille, PC Enginelle ja japanilaisille matkapuhelimille kehitetyt alustakäännökset ovat muokattuja versioita pelin alkuperäisjulkaisusta.
Japani oli Xak: The Art of Visual Stagen ainoa markkina-alue lähes 18 vuoden ajan. Helmikuussa 2007 vanhoihin peleihin keskittynyt WOOMB-verkkokauppa julkisti pelistä oman englanniksi käännetyn versionsa. Vuotta myöhemmin WOOMB kuitenkin suljettiin liian alhaisen myynnin seurauksena.
Juoni > Prologi

Muinaisen myytin mukaan maailmaa hallitsevat hyväntahtoiset jumalat alkoivat heiketä. Näiden valtaa hamuavat demonit hyödynsivät tilaisuutta ja kävivät jumalien kanssa suuren konfliktin. Vaikka jumalat selvisivät voittajina, he menettivät samalla kuolemattomuutensa. Varmistaakseen, etteivät demonit enää pääsisi toteuttamaan sotaisia suunnitelmiaan, jumalat päättivät jakaa maailman kolmeen osaan, joita olivat ihmisten maailma "Xak", keijuille omistettu "Oceanity" sekä demonien asuttama "Zekisis".
Vaikka Zekisis olikin vahvasti suljettu muilta maailmoilta, eräät demonit keksivät keinon päästä Xakiin. Ihmisten keskuudessa eli myös muita demoneja, jotka olivat jumalten epähuomiossa jääneet Zekisiksen ulkopuolelle. Eräs Xakissa asuvista demoneista oli Badu, joka magiansa avulla pakotti ihmisiä toteuttamaan omia käskyjään. Sodan jumala Duel asettautui Badua vastaan, ja päästyään vihollisestaan voitolle Duel sulki tämän jäävuoren sisään 250 vuodeksi. Loppuelämänsä Duel vietti kylässä nimeltä ”Fearless” (suom. peloton), joka oli varta vasten nimetty hänen urheutensa kunniaksi.